**Odôvodnenie nerozdelenia predmetu zákazky**

Verejný obstarávateľ pred samotným vyhlásením tejto nadlimitnej zákazky zvažoval vhodnosť rozdelenia požadovaného predmetu zákazky, avšak vzhľadom na nižšie uvedené skutočnosti, ktoré považuje za relevantné, sa samostatne rozhodol daný predmet zákazky nedeliť.

Dôvody, ktoré viedli verejného obstarávateľa k nerozdeleniu predmetu zákazky:

* potreba vzájomnej kompatibility oboch položiek zákazky,
* pre verejného obstarávateľa je vhodné z administratívnych, technických (servisných) aj ekonomických dôvodov neobstarávať viac druhov značiek alebo technicky odlišných výrobkov,
* skúsenosti verejného obstarávateľa z predchádzajúcich plnení rovnakého predmetu zákazky,

- pri zabezpečení dodania požadovaných tovarov ako jedného celku je pre verejného obstarávateľa efektívnejšie a hospodárnejšie komunikovať s jedným dodávateľom, ako oslovovať niekoľkých potenciálnych dodávateľov, čo by znamenalo zvýšenú administratívnu náročnosť pri vystavovaní objednávok, ich evidencii a fakturácii v systéme SAP,

- nerozdelenie predmetu zákazky vzhľadom na charakter predmetu zákazky je v súlade s princípom
hospodárnosti, efektívnosti, nediskriminácie hospodárskych subjektov a čestnej hospodárskej súťaže.

**So zreteľom na hospodárnosť** je verejný obstarávateľ presvedčený, že jediným spôsobom, ktorým je možné tento cieľ a hospodárnosť dosiahnuť je predmet zákazky nedeliť ale zachovať ho v celistvom stave.